Broj: UP-03-12-1 /23

Datum: 10 .03. 2023.godine

Na osnovu člana 61. Zakona o upravi („Službeni glasnik BiH“, br. 32/02, 102/09 i 72/17), člana 14. stav 2. Zakona o slobodi pristupa informacijama u BiH („Službeni glasnik BiH”, br. 28/00, 45/06, 102/09,62/11 i 100/13), postupajući po zahtjevu za pristup informacijama I. L. od 02.03.2023. godine, direktor Agencija za prevenciju korupcije i koordinaciju borbe protiv korupcije donosi

**R J E Š E N J E**

kojim se djelimično odobrava pristup informacijama I. L.

**Obrazloženje**

I. L. je pozivajući se na prava osiguranim zakonom, od Agencije za prevenciju korupcije i koordinaciju borbe protiv korupcije (u daljem tekstu: Agencija) zatražila da joj budu dostavljene određene informacije, za koje smatra da ih Agencija posjeduje.

Ovaj akt Agencija je zaprimila 02.03.2023. godine i zavela pod brojem UP: 03-12-1-2/23.

Vezano za zahtjeve za informacije navedene pod brojevima 1.) i 2.) zahtjeva , nakon procjene činjenica i okolnosti, Agencija je utvrdila da može odobriti pristup traženim informacijama.

Vezano za zahtjev za informaciju navedenu pod brojem 3) Agencija je u skladu sa članom 14. stav (2) a u vezi sa članom 6. stav (1) tačka d), Zakona o slobodi pristupa informacijama u Bosni i Hercegovini utvrdila izuzetak te djelimično odobrila pristup informacijama koje se nalaze u zapisniku Upravnog inspektorata Ministarstva pravde BiH ( broj: UP:10-07-12-1573-1/15 od 15.09.2015.godine). Naime, navedeni Zapisnik u jednom dijelu sadrži informacije čijim se otkrivanjem može očekivati izazivanje značajne štete po legitimne ciljeve zaštite procesa donošenja odluke od strane javnog organa u davanju mišljenja, savjeta ili preporuka javnog organa, zaposlene osobe u javnom organu, ili svakog lica koje vrši aktivnost za ili u ime javnog organa, a ne obuhvata činjenične, statističke, naučne ili tehničke informacije već izjave zaposlenih.

Nadalje, vezano za zahtjev za informaciju navedenu pod brojem 4) Agencija je u skladu sa članom 14. stav (2) a u vezi sa članom 6. stav (1) tačka d) Zakona o slobodi pristupa informacijama u Bosni i Hercegovini utvrdila izuzetak te odbila pristup traženim informacijama.

Imajući u vidu navedene zakonske odredbe, prilikom utvrđivanja izuzetaka u vezi sa funkcijama javnih organa, Agencija za prevenciju korupcije i koordinaciju borbe protiv korupcije je cijenila sve okolnosti slučaja, a pogotovo razloge zaštite procesa donošenja odluka.

Zbog svega navedenog, procjena okolnosti i činjenica je da se odobri djelimičan pristup informacijama, zbog čega je donesena odluka kao u izreci.

**Pouka o pravnom lijeku**: Protiv ovog rješenja podnosilac zahtjeva ima pravo žalbe Žalbenom vijeću pri Vijeća ministara Bosne i Hercegovine (Trg BiH 1, Sarajevo) u roku od 15 dana od dana prijema, a na isti način može se obratiti Instituciji ombudsmena za ljudska prava Bosne i Hercegovine (Akademika Jovana Surutke br.13, Banja Luka)

**U prilogu:**

* Informacija
* Zapisnik Upravnog inspektorata MP BiH

(broj: UP 10-07-12-1573-1/15 od 15.09.2015. godine)

**D I R E K T O R**

**------------------------**

**Elvis Kondžić**